CELEX: 22006D0091
Language: sl
Date: 2006-07-07 00:00:00
Title: Sklep Skupnega odbora EGP št. 91/2006 z dne 7. julija 2006 o spremembi Priloge XV (Državna pomoč) k Sporazumu EGP

19.10.2006   
            
            
               SL
            
            
               Uradni list Evropske unije
            
            
               L 289/31
            
         
      SKLEP SKUPNEGA ODBORA EGP
   
   št. 91/2006
   z dne 7. julija 2006
   o spremembi Priloge XV (Državna pomoč) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XV k Sporazumu je bila spremenjena s Sklepom Skupnega odbora EGP št. 123/2005 z dne 30. septembra 2005 (1).
            
         
               (2)
            
            
               Direktivo Komisije 2005/81/ES z dne 28. novembra 2005 o spremembi Direktive 80/723/EGS o preglednosti finančnih odnosov med državami članicami in javnimi podjetji in o finančni preglednosti v nekaterih podjetjih (2) je treba vključiti v Sporazum.
            
         
               (3)
            
            
               Odločbo Komisije 2005/842/ES z dne 28. novembra 2005 o uporabi člena 86(2) Pogodbe ES za državne pomoči v obliki nadomestila za javne storitve, dodeljene nekaterim podjetjem, pooblaščenim za opravljanje storitev splošnega gospodarskega pomena (3), je treba vključiti v Sporazum –
            
         SKLENIL:
   Člen 1
   Priloga XV k Sporazumu se spremeni:
   
               1.
            
            
               V točki 1 (Direktiva Komisije 80/723/EGS) se doda naslednja alinea:
               
                           „—
                        
                        
                           
                              32005 L 0081: Direktiva Komisije 2005/81/ES z dne 28. novembra 2005 (UL L 312, 29.11.2005, str. 47).“
                        
                     
         
               2.
            
            
               Za točko 1g (Uredba Komisije (ES) št. 2204/2002) se vstavi:
               „Storitve splošnega gospodarskega pomena
               
                           1h.
                        
                        
                           
                              32005 D 0842: Odločba Komisije 2005/842/ES z dne 28. novembra 2005 o uporabi člena 86(2) Pogodbe ES za državne pomoči v obliki nadomestila za javne storitve, dodeljene nekaterim podjetjem, pooblaščenim za opravljanje storitev splošnega gospodarskega pomena (UL L 312, 29.11.2005, str. 67).
                           Za namen tega sporazuma veljajo določbe Odločbe z naslednjimi prilagoditvami:
                           
                                       (a)
                                    
                                    
                                       izraz ‚Komisija‘ se glasi ‚pristojni nadzorni organ, kakor je opredeljen v členu 62 Sporazuma EGP‘;
                                    
                                 
                                       (b)
                                    
                                    
                                       izraz ‚združljiv s skupnim trgom‘ se glasi ‚združljiv z delovanjem Sporazuma EGP‘;
                                    
                                 
                                       (c)
                                    
                                    
                                       izraz ‚država članica‘ se glasi ‚država članica ES ali država Efte‘. Izraz ‚države članice‘ se glasi ‚države članice ES ali države Efte‘;
                                    
                                 
                                       (d)
                                    
                                    
                                       v členu 1 se izraz ‚člen 88(3) Pogodbe‘ glasi ‚člen 1(3) Protokola 3 k Sporazumu o nadzornem organu in sodišču‘;
                                    
                                 
                                       (e)
                                    
                                    
                                       v členu 2 se izraz ‚člen 86(2) Pogodbe‘ glasi ‚člen 59(2) Sporazuma EGP‘;
                                    
                                 
                                       (f)
                                    
                                    
                                       v členu 3 se izraz ‚člen 88(3) Pogodbe‘ glasi ‚člen 1(3) Protokola 3 k Sporazumu o nadzornem organu in sodišču‘.“
                                    
                                 
                     
         Člen 2
   Besedili Direktive 2005/81/ES in Odločbe 2005/842/ES v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 8. julija 2006, pod pogojem, da so bila Skupnemu odboru EGP (4) predložena vsa uradna obvestila v skladu s členom 103(1) Sporazuma.
   Člen 4
   Ta sklep se objavi v oddelku EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 7. julija 2006
      
         
            Za Skupni odbor EGP
         
         
            Predsednica
         
         Oda Helen SLETNES
         
      
   
   
      (1)  UL L 339, 22.12.2005, str. 32.
   
      (2)  UL L 312, 29.11.2005, str. 47.
   
      (3)  UL L 312, 29.11.2005, str. 67.
   
      (4)  Navedena ni nobena ustavna zahteva.